Rodézia a Ňasko

Rodézia a Ňasko (starší slovenský názov Rodézie a Njasko), dlhý tvar Federácia Rodézie a Ňaska (neoficiálne aj Stredoafrická federácia; starší slovenský názov Federácia Rodézií a Njaska) bolo dočasné spojenie britských území Severná Rodézia (dnes Zambia), Južná Rodézia (dnes Zimbabwe) a Ňaska (dnes Malawi) v rokoch 1953 – 1963. Federácia bola zároveň členom Spoločenstva národov.

Po jej rozpade sa Zambia a Malawi v roku 1963 osamostatnili. Južná Rodézia zostala samosprávnym britským územím a od roku 1964 sa nazývala Rodézia. Na základe referenda bielych kolonistov a po neúspešnom rokovaní s Britániou potom v roku 1965 vyhlásila jednostranne svoju nezávislosť a v roku 1970 sa vyhlásila za republiku. Nezávislosť bola už v roku 1965 odmietnutá OSN a po dlhoročnej občianskej vojne bola v roku 1979 formálne zrušená. Následne sa Rodézia v roku 1980 stala republikou Zimbabwe.

Kategória:Dejiny Malawi
Kategória:Dejiny Zambie
Kategória:Dejiny Zimbabwe
Kategória:Zaniknuté štáty